มีอาการปวดหัวหลังจากตื่นนอนบนเครื่องบินคะ และจะเป็นหนักมาก ถ้าก่อนบินเรานอนน้อย พอมานอนต่อบนเครื่อง แล้วตื่น จะปวดจนหัวจะระเบิดเลยคะ สาเหตุเกิดจากอะไร แล้วควรรักษายังไงคะ
สวัสดีค่ะ อาการปวดหัวอาจเกิดจาก-ปวดหัวจากกล้ามเนื้อ มักเกิดจากการใช้งาน ทำให้ปวดมากตอนเย็น เป็นปวดตุ้บๆเหมือนมียางมารัดศีรษะ การอยู่ในที่ที่สภาพอากาศไม่ปกติเช่นในเครื่องบิน ร่วมกับการพักผ่อนน้อย อาจทำให้ปวดศีรษะจากสาเหตุดังกล่าวได้-ปวดหัวไมเกรน มักปวดข้างเดียว มีคลื่นไส้อาเจียน ตาพร่าร่วมด้วย-ปวดหัวจากสาเหตุในสมองเช่นมีเนื้องอก มีเลือดออกในสมอง แต่อาการมักเป็นรุนแรงและเป็นมากขึ้นเรื่อยๆ คือปวดหัวมากที่สุดในชีวิต มีความผิดปกติของระบบประสาทเช่นแขนขาอ่อนแรง ชาครึ่งซีก พูดไม่ชัด หน้าเบี้ยว หรือมีประวัติอุบัติเหตุนำมาก่อนหากยังปวดหัวมากขึ้นเรื่อยๆทุกวัน ปวดจนทำกิจวัตรประจำวันไม่ได้ ปวดจนต้องตื่นมากลางคืน มีความผิดปกติของระบบประสาทร่วมด้วยดังกล่าวไป ควรไปพบแพทย์เพื่อตรวจร่างกายเพิ่มเติมว่าอาจเป็นปวดหัวที่มีสาเหตุจากในสมองได้หรือไม่การดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักผ่อนมากๆ งดกิจกรรมที่ต้องใช้แรง เมื่อไม่ได้อยู่บนเครื่องบินแล้ว พยายามพักผ่อนนอนหลับให้เพียงพอ และสังเกตอาการดังกล่าวไป